Edrych ymlaen: Dadansoddiad beirniadol o lythrennedd, rhifedd a chymhwysedd digidol fel cyfrifoldebau trawsgwricwlaidd. 
  
  
Argyhoedda Donaldson (2015) dylai dysgu disgyblion cael eu datblygu ar draws y cwricwlwm drwy dri Chyfrifoldeb Trawsgwricwlaidd; Llythrennedd, Rhifedd a Chymhwysedd Digidol. (Donaldson, 2015)  Anoga’r cyfrifoldebau trawsgwricwlaidd y sgiliau sydd angen ar blant a phobl ifanc er mwyn iddynt gyfranogi yn y byd modern, datblygol (Donaldson, 2015, t. 40). Trwy ymgorffori’r cyfrifoldebau ar draws y cwricwlwm ehangach, bwriedir creu cysylltiadau cryf rhwng y meysydd dysgu er mwyn cryfhau dysgu disgyblion a gwella eu cyflawniad. 
  
[bookmark: _GoBack]Wrth ddadansoddi, bwriadaf drafod y Cyfrifoldebau Trawsgwricwlaidd gan nodi’r manteision a’r cyfyngiadau wrth ymateb i argymhellion Donaldson ac i ddisgwyliadau Llywodraeth Cymru o ran llythrennedd, rhifedd a chymhwysedd digidol. Hefyd, ffocysir ar brofiadau uniongyrchol a darllen ehangach wrth nodi sut mae ysgolion yn gweithredu’r cyfrifoldebau hyn yng ngwersi a sut gallent weithredu’r argymhellion er mwyn cynnwys ar draws yr ysgol yn fwy effeithiol. Gwelir themâu sydd yn cyd-fynd â dysgu trawsgwricwlaidd megis, gwybodaeth pwnc, asesu a datblygiad disgyblion. Bwriedir trafod y themâu hyn gan nodi sut maent yn ymwneud â’r tri chyfrifoldeb trawsgwricwlaidd a beth yw’r manteision a’r heriau sydd yn codi. 
  
Yn y cwricwlwm newydd, argymhellir bod y tri Chyfrifoldeb Trawsgwricwlaidd yn cael eu darparu er mwyn i ddisgyblion derbyn cyfleoedd i ddatblygu eu sgiliau llythrennedd, rhifedd a chymhwysedd digidol ar draws y cwricwlwm. Mantais o’r cyfrifoldebau yw bod y sgiliau a ddarperir yn y FfLlRh a’r FfCD yn paratoi disgyblion am y newidiadau byd-eang a fydd yn dylanwadu ar ddyfodol y disgyblion (Hopwood a Defis, 2017). Wrth gyflwyno’r tri chyfrifoldeb trawsgwricwlaidd, darparir cyfleoedd i ddysgu a datblygu sgiliau bywyd pob dydd megis datrys problemau, cyfathrebu, defnyddio technoleg a.y.b. (Donaldson, 2015). Cysyllta hyn â’r Pedwar Diben Donaldson (2015) gan maent yn pwysleisio’r pwysigrwydd o ddatblygu sgiliau gydol oes a fydd yn gymorth i blant a phobl ifanc yn y dyfodol. 
  
Gyda’r argymell o ddefnyddio’r tri Chyfrifoldeb Trawsgwricwlaidd, ystyrir gwybodaeth pwnc athrawon wrth addysgu’r cyfrifoldebau a’u cysylltiadau effeithiol ar draws y meysydd dysgu. Dadleua Grigg (2016, t. 131) bod gan athrawon y cyfrifoldeb i gaffael gwybodaeth pwnc da yn ogystal â gwybodaeth gwricwlaidd dda hefyd er mwyn addysgu disgyblion yn effeithiol. Awgrymir y pwyslais cryf ar wybodaeth pwnc personol athrawon er mwyn iddynt ddatblygu sgiliau plant a darparu’r cyfleoedd mwyaf effeithiol ar eu cyfer. Cytunir bod angen gwybodaeth pwnc cryf ar athrawon er mwyn iddynt ymateb i’r holl ddigwyddiadau a’r newidiadau presennol yn y byd addysg gan Furlong(2015). Cysylltir hyn gyda’r newidiadau wrth ddefnyddio’r tri Chyfrifoldeb Trawsgwricwlaidd, awgrymir bod angen i athrawon magu dealltwriaeth dda er mwyn creu cysylltiadau effeithiol rhwng y meysydd dysgu a llythrennedd, rhifedd a chymhwysedd digidol. 
  
Dadleua Shulman (1986 fel nodwyd yn Grigg, 2016) bod angen cyfuniad o wybodaeth pwnc da a strategaethau addysgeg effeithiol i addysgu er mwyn sicrhau bod disgyblion yn deall a chaffael y wybodaeth iawn. Ymlygrir bod adnabod y dull addysgeg fwyaf pwerus er mwyn addysgu'r un mor bwysig â gwybodaeth pwnc. Cysylltir gydag addysgu’r tri Chyfrifoldeb Trawsgwricwlaidd, oherwydd yr angen i athrawon adnabod y dulliau addysgeg effeithiol i gysylltu’r FfLlRh a’r FfCD o fewn meysydd dysgu eraill er mwyn hybu sgiliau’r plant. Dadleua Estyn (2018, t. 10) “nid yw ysgolion yn monitro pa mor dda y mae athrawon yn defnyddio ystod addas o ddulliau addysgu” i sicrhau bod medrau llythrennedd, rhifedd a chymhwysedd digidol yn cael eu datblygu ar draws y cwricwlwm. Awgrymir hyn, nid oes digon o bwyslais ar sut mae athrawon yn addysgu’r cyfrifoldebau, dim ond pwyslais o greu cysylltiadau gyda’r fframweithiau statudol. Dengys y diffyg ymwybyddiaeth sydd gan athrawon i greu cysylltiadau effeithiol a fydd yn helpu’r disgyblion yn eu medrau llythrennedd, rhifedd a chymhwysedd digidol. Mae angen cyfleoedd ysgogol a diddorol er mwyn hybu’r sgiliau, ond mae angen deall sut i addysgu’r cynnwyd mewn modd effeithiol. 
Ystyrir effaith y Tri Chyfrifoldeb ar ddarpar athrawon Cymru. Ategir nid oes digon o ddarpar athrawon hyderus na gwybodus i addysgu elfennau o lythrennedd a rhifedd ar draws y cwricwlwm (Grigg, 2015).  Felly, os nad yw athrawon yng Nghymru yn ddigon hyderus i ddysgu’r elfennau hyn ar draws y cwricwlwm, ystyrir yr effaith a cheir ar y disgyblion. Noda Estyn (2018) bod penaethiaid yn cynnig cyfleoedd i athrawon magu hyder yn eu gwybodaeth a’u dealltwriaeth o ran egwyddorion y cwricwlwm newydd. Cynigir cyfleoedd yn rhai ysgolion i athrawon weithio mewn timau (Estyn, 2018), manteisir defnyddio pynciau arbenigol athrawon er mwyn addysgu’n drawsgwricwlaidd gan gysylltu’r FfLlRh a’r FfCD. Atgyfnertha hyn bod angen gwybodaeth pwnc da, ond dealltwriaeth addysgeg effeithiol er mwyn creu cwricwlwm cyflawn. Cytunir bod angen galluogi gweithredu’r FfLlRh yn gywir er mwyn sicrhau cynnydd yn ein disgyblion (Dauncey, 2013). 
  
Wrth gynllunio’n drawsgwricwlaidd mae angen integreiddio a datblygu sgiliau llythrennedd a rhifedd ar draws y cwricwlwm ehangach yn hirach na ddysgu gwersi Cymraeg a Mathemateg fel pynciau unigol o fewn thema (Adran Sgiliau ac Addysg, 2013). Bwriedir y Cyfrifoldebau Trawsgwricwlaidd gwaredu’r cysyniad hyn a chynigir cyfleoedd i ddisgyblion datblygu eu medrau ar draws y meysydd dysgu. Trafodir pwysigrwydd datblygu sgiliau llythrennedd megis, llafar, darllen ac ysgrifennu ar draws y cwricwlwm a’r gallu sydd gan ddisgyblion i ddefnyddio’r elfennau hyn yn eu gwaith trawsgwricwlaidd (Yr Adran Gyhoeddiadau, 2013) gan fod y sgil o gymhwyso eu medrau yn hynod o bwysig. I ychwanegu at hyn, nododd Estyn (2016: 42) yn ei arfer orau mae athrawon yn defnyddio’r FfLlRh er mwyn sicrhau dilyniant ac yn “adeiladu ar ddysgu blaenorol disgyblion” er mwyn i’r disgyblion datblygu eu medrau mewn cyd-destunau gwahanol. Awgrymir pwysigrwydd o ddefnyddio’r FfLlRh mewn modd sydd yn datblygu sgiliau hanfodol llythrennedd a rhifedd disgyblion wrth ddefnyddio mewn cyd-destunau perthnasol, ymarferol a thu allan i’r ystafell dosbarth (Donaldson, 2015, t. 17) er mwyn i ddisgyblion meithrin y sgiliau sydd yn arwyddocaol i fywyd pod dydd. 
  
Y cyfyngiadau wrth ystyried y tri chyfrifoldeb trawsgwricwlaidd yw hyfforddiant athrawon yn y meysydd dysgu a sicrhau bod y cyfrifoldebau yn cysylltu’n effeithiol ar eu traws. Dadleuir bod angen hyfforddiant effeithiol wrth weithredu’r argymhellion, oherwydd ni fydd llawer o obaith i ymateb i’r heriau a godwyd heb yr arweiniad cywir (Furlong, 2015). Ymhlygu hyn, yr angen i athrawon Cymru derbyn hyfforddiant er mwyn sicrhau eu bod a’r gallu cywir i ddefnyddio argymhellion Donaldson yn effeithiol ar lawr y dosbarth.  Wrth drafod ag athro ar brofiad addysgu proffesiynol, dadleuodd nad oedd ei wybodaeth na’i ddealltwriaeth yn ddigon cadarn am y cwricwlwm newydd, yn enwedig y cyfrifoldeb trawsgwricwlaidd; cymhwysedd digidol. Ategodd nad oedd ganddo’r sgiliau cywir i greu cysylltiadau effeithiol, perthnasol gyda’r FfCD ar draws y cwricwlwm.  Er hyn, dywed Estyn (2018, t. 4)  bod penaethiaid yn creu diwylliant er mwyn i bob athro datblygu eu hyder wrth ymateb i’r gofynion am y cwricwlwm newydd, cynigir hyn bod cefnogaeth ar gael i athrawon ar draws Cymru er mwyn iddynt gyfarwyddo a’r gofynion a’r trefniadau newydd. Atgyfnertha Estyn (2018b, t. 12) y pwynt hwn gan nododd “mae bron pob arweinydd digidol yn cynllunio hyfforddiant perthnasol i staff i sicrhau bod ganddynt yr hyder a’r cymhwysedd y mae eu hangen i gyflwyno’r Fframwaith i’w disgyblion.” Dadleuir hyn bod arweinydd digidol a chyfrifoldeb i sicrhau bod eu hathrawon yn ddigon hydrus i ddefnyddio’r FfCD ar lawr y dosbarth yn effeithiol. Ystyrir yr effaith ceir hyn ar athrawon dan hyfforddiant, er mae angen iddynt ddeall y cyfrifoldebau trawsgwricwlaidd a sicrhau eu bod yn hyderus i wneud y cysylltiadau effeithiol er mwyn galluogi dysgwyr a datblygu eu sgiliau yn effeithiol (Grŵp Addysg a Gwasanaethau Cyhoeddus, 2017).   
  
Argymhellodd Donaldson (2015) dylai cymhwysedd digidol derbyn yr un statws â llythrennedd a rhifedd yn y cwricwlwm oherwydd mae’r sgiliau a ddarperir yn hanfodol i ddysgu ac i fywyd (Donaldson, 2015, t. 40). Wrth ddefnyddio’r fframwaith dylai ysgogi plant i ddatblygu sgiliau dyfnach a’r gallu i drosglwyddo’r sgiliau a’u dealltwriaeth mewn nifer o gyd-destunau. Nododd Estyn (2017) nid oedd digon o gyfleoedd i ddisgyblion gymhwyso eu sgiliau cymhwysedd digidol ar draws y cwricwlwm. Atgyfnerthir hyn y pwynt, nid gwybodaeth pwnc athrawon yn ddigon cryf yn y maes hwn i sicrhau dilyniant a pharatoi cyfleoedd i ddisgyblion. Nodwyd bod athrawon y Cyfnod Sylfaen yn hapus i gyflwyno’r agweddau, ond wrth symud at Gyfnod Allweddol 2, nodwyd bod athrawon yn llai hyderus i gyflwyno (Estyn, 2018). Awgrymir hyn bod rhai athrawon angen ychydig mwy o gymorth er mwyn sicrhau eu bod yn gwbl gymwys a hyderus i addysgu’r fframwaith cymhwysedd digidol newydd yn effeithiol i’r disgyblion. O ganlyniad i hyn, yn y cwricwlwm newydd, mae’n bwysig nodi’r dylanwad o’r cyfrifoldebau trawsgwricwlaidd ar wybodaeth pwnc athrawon yng Nghymru, oherwydd mae’r pwyslais yn symud at bob athro/athrawes sydd yn gweithio gyda phlant a phobl ifanc (Donaldson, 2015).  Felly, mae angen i bob athro/athrawes yng Nghymru addasu i’r fframwaith newydd ac i gyfarwyddo wrth wneud cysylltiadau effeithiol gyda’r cyfrifoldebau trawsgwricwlaidd er mwyn codi a hybu sgiliau’r plant wrth iddynt fynychu’r ysgol. 
  
Mae asesu wedi ei hymglymu fel rhan annatod o ddysgu ac addysgu yn ein cwricwlwm presennol ac yn hanfodol i’r ffordd mae athrawon yn gwella dysgu disgyblion (Donaldson, 2015, t. 6). Anogir strategaethau a thechnegau asesu er mwyn i ddysgwyr cymryd cyfrifoldeb dros ddysgu eu hun ac i’w eu hannog nhw i berchnogi eu dysgu (Cwricwlwm am oes, 2017, t. 19). O ran asesu’r FfLlRh a FfCD, ni chesglir data neu wybodaeth asesu grynodol sydd yn seiliedig ar hyn gan y Llywodraeth na’r Consortia (Cwricwlwm am Oes, 2017). Er hyn, mae’n hanfodol bod athrawon yn monitro cynnydd eu disgyblion yn ôl y FfLlRh a’r FfCD, ac yn darparu digon o gyfleoedd i ddisgyblion datblygu eu sgiliau llythrennedd a rhifedd mewn amrywiaeth o gyd-destunau (Yr isadran Cwricwlwm, 2017, t. 14) yn ogystal â datblygu eu medrau digidol ar draws y cwricwlwm hefyd. Nodir dylai’r tri Chyfrifoldeb Trawsgwricwlaidd cael eu hymgorffori mewn ystod o weithgareddau addas er mwyn datblygu’r sgiliau, ond hefyd i athrawon asesu’r ffordd mae disgyblion yn cymhwyso’r sgiliau mewn cyd-destunau gwahanol (Donaldson, 2015). Er nad yw’r asesu’n grynodol o ran llythrennedd, rhifedd a chymhwysedd digidol, mae’n bwysig bod athrawon yn galluogi’r gorau oddi wrth y disgyblion er mwyn iddynt gyflawni eu potensial yng ngwersi. 
  
Dadleir bod dilyn egwyddorion asesu ar gyfer dysgu yn datblygu ac yn ehangu profiadau ystafell dosbarth disgyblion a gellir arwain at gynnydd a gwella cyflawniad disgyblion yn nifer o bynciau (Yr Adran Addysg a Sgiliau 2013). Trwy ddefnyddio AagD (asesu ar gyfer dysgu) llaw yn llaw gyda’r FfLlRh a’r FfCD, mae’n annog athrawon i ddefnyddio amrywiaeth o strategaethau ar draws y cwricwlwm. Datblygir hyn medrau asesu disgyblion ac yn datblygu eu sgiliau llythrennedd, rhifedd a chymhwysedd digidol, wrth i ddisgyblion dechrau deall sut allent gymhwyso’r sgiliau llythrennedd, rhifedd a chymhwysedd digidol a ddysgir ar draws y meysydd eraill gan wybod beth sydd agen iddynt wneud yn ychwanegol. Defnyddir y Profion Cenedlaethol blynyddol, rhifedd a darllen fel asesiad crynodol o sgiliau llythrennedd a rhifedd ag asesir atebion y disgyblion yn erbyn y FfLlfRh (yr is-adran cwricwlwm, 2017). Wrth ddadansoddi  canlyniadau’r profion, gwelir sut mae’r plant wedi cymhwyso’r sgiliau a ddysgir yn y dosbarth i gyd-destunau newydd. Felly, with ddefnyddio sgiliau llythrennedd a rhifedd ar draws y cwricwlwm mae’n annog i ddisgyblion i ddatblygu “lefelau cymhwysedd uchel” (Donaldson, 2015: 40) er eu bod yn derbyn cyfleoedd aml i gymhwyso ac ymarfer. 
  
Gwelwyd amrywiaeth o strategaethau a thechnegau asesu ar gyfer dysgu ar lawr y dosbarth yn ystod profiad addysgu proffesiynol. Yn ystod hyn, gwelwyd y defnydd o AagD ar draws ystod o wersi trawsgwricwlaidd gan gynnwys defnydd o’r FfLlRh a’r FfCD. Enghraifft o’r hyn a welwyd oedd strategaeth ‘Meini Prawf Llwyddiant’ yng ngwers celf gyda llythrennedd yn cefnogi. Yn y gweithgaredd roedd y plant yn hyderus i astudio a thrafod y meini prawf gyda’i gilydd ac yn gallu mynd ati i edrych arni os oedd angen cymorth arnynt neu i edrych ble i fynd nesaf yn y dasg. Prif sgil llythrennedd y dasg oedd trafod, felly darparir mat eirfa (geiriau allweddol) ar y bwrdd a chwestiynau i drafod gan y disgyblion er mwyn hybu eu medrau llafar ac i atgyfnerthu patrymau iaith wrth iddynt drafod yn y gweithgaredd. Cysylltir hyn ar y MPLl gan nodi pa gamau oedd cymryd wrth drafod ac astudio’r gelf a pha dechnegau gellir defnyddio wrth ymgymryd yn y gweithgaredd. 
Cytunir bod MPLl yn sylfaeni dealltwriaeth gadarn a chyffredin disgyblion ac yn gallu crynhoi’r camau allweddol i ddisgyblion wrth gyflwyno’r dasg (Yr Adran Addysg a Sgiliau, 2013). Cysylltir hyn gyda’r FfLlRh, gan mae MPLl effeithiol yn defnyddio terminoleg sydd yn allweddol i’r gweithgaredd ac yn dangos y disgwyliadau ieithyddol i’r disgyblion. Hefyd dengys pwysigrwydd o ddilyniant yn y sgiliau llythrennedd (Yr Adran Addysg a Sgiliau, 2013) gan mae’r plant yn atgyfnerthu patrymau iaith a gellir wedyn defnyddio mewn cyd-destun arall. 
  
Noda Donaldson (2015) dylai asesiadau annog plant a phobl ifanc i gymryd cyfrifoldeb dros eu dysgu eu hunain. Awgrymir hyn bod angen i athrawon annog eu disgyblion i ymgymryd yn eu hasesu eu hun, gan ddefnyddio strategaethau a bydd yn eu hannog a'u hysgogi i eisiau chwarae rôl yn eu hasesu. Noda bod y Fframwaith Asesu a Gwerthuso Cenedlaethol (Cwricwlwm am Oes, 2017) ar waith er mwyn galluogi dysgwyr a’u cynnwys fel rhan hanfodol o’u hasesu, cysyllta gyda’r Pedwar Diben a’r egwyddorion pwysig er mwyn sicrhau datblygiad sgiliau gan y disgyblion. Gellir defnyddio amrywiaeth o strategaethau asesu megis hunanasesu a defnydd o adborth uniongyrchol er mwyn i ddisgyblion derbyn y cyfleoedd i gymryd cyfrifoldeb dros eu dysgu, ac i alluogi disgyblion i fod yn rhan o’u dysgu. Sonnir am y sgiliau sydd angen ar blant er mwyn datblygu’r strategaeth bwysig o roi adborth a gwella gwaith eu hun. Wrth gymharu hyn gyda’r tri chyfrifoldeb trawsgwricwlaidd, gwelir bod angen datblygu’r sgiliau cadarn am y cyfrifoldebau hyn cyn mae’r plant yn mynd ati i asesu neu roi adborth i'w cyfoedion.  Mantais arall o gyflwyno’r cyfrifoldebau trawsgwricwlaidd yw’r ymateb i’r newidiadau byd-eang a sicrhau bod addysg plant yn cynorthwyo plant a phobl ifanc ar gyfer y sgiliau sydd angen arnynt ar gyfer y dyfodol. Nododd Tencer (2017) “ 85 per cent of the jobs that will exist in 2030 haven't even been invented yet”awgrymir hyn y newidiadau sydd yn digwydd yn y byd addysg ac ar draws y byd gwaith, oherwydd mae angen sgiliau dwys ar ddisgyblion er mwyn sicrhau eu dyfodol. 
  
I gloi, ystyrir y manteision a chyfyngiadau o lythrennedd, rhifedd a chymhwysedd digidol fel cyfrifoldebau trawsgwricwlaidd, mae’n bwysig cofio’r prif fwriad, i blant a phobl ifanc datblygu “lefelau cymhwysedd uchel” (Donadson, 2015, t. 40) a derbyn cyfleoedd aml i ddatblygu ar draws y cwricwlwm. O brofiad personol, argymhellir bod arweinydd llythrennedd, rhifedd a chymhwysedd digidol yn sicrhau bod athrawon eu hysgol yn gwbl hyderus wrth gysylltu eu gwersi gyda’r FfLlRh a’r FfCD. Gellir sicrhau hyn wrth wneud arsylwadau anffurfiol ac edrych ar gynlluniau neu dystiolaeth o waith disgyblion, datblygir hyder yn athrawon wrth iddynt fagu dealltwriaeth a chysylltiadau ar draws y cwricwlwm. Pwysleisir hyn yng ngwersi sydd yn defnyddio Cymhwysedd Digidol, gan mae angen pwrpas o’r defnydd.  Gwelwyd yn aml, bod athrawon yn cynnwys y fframwaith yn eu gwersi dim ond i wneud y cysylltiad yn hytrach na meddwl sut allent ddatblygu sgiliau’r disgyblion yn fwy. Wrth greu cysylltiadau effeithiol gyda FfCD, anogir sgil llythrennedd digidol yn ddisgyblion sydd yn hollbwysig ar gyfer eu dyfodol (Grigg, 2016). 
  
Ychwanegir bod yr elfen asesu yn holl bwysig ym mhob rhan o’r cwricwlwm a dylai plant a phobl ifanc cael eu cynnwys fel rhan hanfodol o’r asesu (Donaldson, 2015). Anogir plant a phobl ifanc i ymgymryd yn eu dysgu, gan sicrhau eu bod yn deall pwrpas asesu eu medrau llythrennedd rhifedd a chymhwysedd digidol yn y dosbarth gan eu bod yn sgiliau hanfodol ar gyfer datblygiad a chynnydd. Defnyddir amrywiaeth o dechnegau AagD, er mwyn i ddisgyblion ymarfer y dull asesu a'u hysgogi i adnabod y camau sydd angen arnynt er mwyn symud ymlaen. Gellir defnyddio yng ngwersi trawsgwricwlaidd er mwyn i blant adnabod y sgiliau trosglwyddadwy a deall y pwrpas wrth gymhwyso’r sgil i amrywiaeth o gyd-destunau, wrth wneud hyn mae disgyblion yn adnabod beth sydd angen arnynt er mwyn gwella neu ddatblygu o ran y sgil dan sylw. 
  
Yn olaf, argymhellir bod ysgolion yn sicrhau bod medrau llythrennedd, rhifedd a chymhwysedd digidol yn cael eu datblygu’n effeithiol ar draws pob maes dysgu a phrofiad. Gan nododd Estyn (2016) nad oedd cynllunio yn sicrhau bod medrau llythrennedd a rhifedd disgyblion yn cael eu datblygu ar draws ystod eang o bynciau trawsgwricwlaidd. Felly ymlygrir hyn bod angen cynllunio’n effeithiol gan nodi sut maent yn creu’r cysylltiadau gyda’r tri Chyfrifoldeb Trawsgwricwlaidd a pharatoi cyfleoedd iddynt gymhwyso’u sgiliau ar draws nifer o gyd-destunau cyfoethog. 

